Ширачу заманахь нохчийн къомана, махкана а тIехь Iуналла дан хоржуш хилла Мехк-Кхиэл. Деригге а къомана маьIне киртиг тIехIоьттича гуллуш хилла Мехк-Кхиэлера къаной. Шайн кIоргачу хьекъална, сирлачу кхетамна, хазнечу зеделлачунна тIетевжий, цхьаъ бен хила йиш йоцу нийса сацам тIеоьцуш хилла цара. Оцу сацамна муьтIахь хила везаш хилла хIора а нохчо. Хийла боккхачу кхерамах къам хьалхадаьккхина оцу бакъ наха.